چین خاریجی ایشلر ناظیرلیگی سؤزچوسو لو کانگ وئردیگی یازیلی آچیقلامادا، ترامپین تایوانا سفر قرارینی ایمضالاماسینا قطعیتله قارشی چیخدیق‌لارینی بیل‌دیره‌رک، بو قراری سببیله واشینگتون رهبرلیگینه نوتا وئردیک‌لرینی ایفاده ائتدی.
سؤزقونوسو قرارین هئچ بیر حقوقی باغلاییجیلیغی اولماماقلا بیرلیکده "واحید چین" پرینسیپینی جیدی شکیلده پوزدوغونو دقتی چکن سؤزچو، قرارین تایوان موستقیل‌لیک طرفدارلارینا "جیدی سهو سیگنال گؤندردیگینی" دیله گتیردی.
سؤزچو لو ، "چین آمریکانی اؤز سهوینی دوزلتمه‌یه، تایوان ایله موناسیبت‌لرینی و علاقه‌لرینی آرتیرماغی دایاندیرماغا چاغیریر" ایفاده‌لرینی ایستیفاده ائده‌رک، واشینگتون رهبرلیگی‌نین تایوان مسئله‌سینی دقت‌لی و اویغون بیر شکیلده اله آلماسی، چین-آمریکا موناسیبت‌لری ایله تایوان بوغازی بؤلگه‌سین‌دکی باریش و ثابت‌لیگه ضرر وئرمک‌دن چکینمه‌سی لازیم اولدوغونو دیله گتیردی.
آمریکا پرزیدنتی دونالد ترامپ، دونن آمریکا ایله تایوان آراسیندا قارشی‌لیق‌لی سفرلرین کئچیریلمه‌سینی و تایوان‌لی رسمی‌لری‌نین آمریکایا "حؤرمتلی  اورتامدا" کئچمه‌سینی نظرده توتان قراری ایمضالامیشدی.
چین‌ده 1949دا ماو زدونگون حاکمیته گلمه‌سی ایله بعضی حکومت عضو‌لری، تایوانا قاچیب آدادا موستقیل‌لیک اعلان ائتمیش و میللیتچی چین ده آدلاندیردیق‌لاری تایوانی قورموشدولار.
پکن رهبرلیگی "واحید چین" پرینسیپینی قبول ائده‌رک، چینی اولوسلار آراسی توپلومدا و یالنیز اونلارین تمثیل ائتدیگینی و تایوانین موستقیل‌لیک اعلان ائتمه‌سی حالیندا نیظامی گوجله موداخیله ائده بیله‌جگینی مدافعه ائدیر.
